
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1743 

15 Ιουλίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του άρθρου 143 και αντικατάσταση του 

άρθρου 144 του Κώδικα Τροφίμων και Ποτών. 1 

Ανάκληση της αριθμ. 107583/31-5-2013 απόφασης Πε¬ 
ριφερειάρχη Αττικής και μεταβίβαση αρμοδιοτή¬ 
των του. 2 

Τροποποίηση - Ολοκλήρωση - οριστικοποίηση και 
πιστοποίηση της έναρξη της παραγωγικής λει¬ 
τουργίας επένδυσης της εταιρείας «Π. ΚΟΣΚΕΡΙ- 
ΔΗΣ & ΣΙΑ Ε.Ε.», η οποία έχει υπαχθεί στις δια¬ 
τάξεις του Ν. 3299/04. 3 


ΑΠΟΦΑΣΕΙ Σ 

Αριθμ. 137/2013 (1) 

Τροποποίηση του άρθρου 143 και αντικατάσταση του 
άρθρου 144 του Κώδικα Τροφίμων και Ποτών. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το υπ’ αριθ. 30/077/628/22.03.2013 έγγραφο της Δι¬ 
εύθυνσης Αλκοόλης, Αλκοολούχων Ποτών, Οίνου και 
ζύθου του Γενικού Χημείου του Κράτους. 

2. Το εδάφιο δ της παρ. 8 του άρθρου 6 του ν. 4328/1929 
(ΦΕΚ 272/Α/1929) «Περί συστάσεως Γ ενικού Χημείου του 
Κράτους», όπως αντικαταστάθηκε από την παρ. 6 του 
άρθρου 11 του ν. 2343/1995 (ΦΕΚ 211/Α/1995). 

3. Το άρθρο 4 του Διατάγματος της 31ης Οκτωβρίου 
1929 «Περί κανονισμού της λειτουργίας και των εργα¬ 
σιών του Ανωτάτου Χημικού Συμβουλίου» (Φ.Ε.Κ. 391/ 
Α71929). 

4. Τα Π.Δ. 284/1988 και 543/1989 «Οργανισμός του 
Υπουργείου Οικονομικών» (Φ.Ε.Κ. 128 και 165/Α71988 
και 229/Α71989). 

5. Την υπ’ αριθ. 1078204/927/0006 Α/6-8-1992 απόφαση 
των Υπουργών Προεδρίας και Οικονομικών «Περιορι¬ 
σμός Συλλογικών Οργάνων του Υπουργείου Οικονομι¬ 
κών» (Φ.Ε.Κ. 517/Β71992). 

6. Το Π.Δ. 185/2009 «Ανασύσταση Υπουργείου Οικο¬ 
νομικών, συγχώνευση του Υπουργείου Οικονομίας και 
Οικονομικών με τα Υπουργεία Ανάπτυξης και Εμπορικής 
Ναυτιλίας, Αιγαίου και Νησιωτικής Πολιτικής και μετο- 


νομασία του σε «Υπουργείο Οικονομίας, Ανταγωνιστι¬ 
κότητας και Ναυτιλίας», μετατροπή του Υπουργείου 
Μακεδονίας-Θράκης σε Γενική Γραμματεία Μακεδονί- 
ας-Θράκης και υπαγωγή στο Υπουργείο Εσωτερικών 
της Γ ενικής Γ ραμματείας Μακεδονίας-Θράκης και της 
Γ ενικής Γ ραμματείας Αιγαίου και Νησιωτικής Πολιτικής» 
(Φ.Ε.Κ. 213/Α77-10-2009). 

7. Το Π.Δ. 189/2009 «Καθορισμός και ανακατανομή 
αρμοδιοτήτων των Υπουργείων» (ΦΕΚ 221/Α75.11.2009). 

8. Το Π.Δ. 87/2012 «Διορισμός Υφυπουργών» (ΦΕΚ 142/ 
Α722.06.2012). 

9. Την υπ’ αριθ. ΥΠΟΙΚ 07927 ΕΞ/19.09.2012 απόφα¬ 
ση του Πρωθυπουργού και του Υπουργού Οικονομικών 
«Ανάθεση αρμοδιοτήτων στον Υφυπουργό Οικονομικών 
Γεώργιο Μαυραγάνη» (ΦΕΚ 2574/24.09.2012). 

10. Την υπ’ αριθ. Δ6Α 1015213ΕΞ2013 απόφαση του 
Υπουργού Οικονομικών και του Υφυπουργού Οικονομι¬ 
κών «Μεταβίβαση αρμοδιοτήτων στον Γ ενικό Γ ραμματέα 
της Γ ενικής Γ ραμματείας Δημοσίων Εσόδων του Υπουρ¬ 
γείου Οικονομικών» (ΦΕΚ 130/Β/28.01.2013). 

11. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα κυβερνητικά όργανα» 
που τέθηκε σε ισχύ με το άρθρο πρώτο του Π.Δ. 63/2005 
(Φ.Ε.Κ. 98/Α72005). 

12. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Αρθρο 1 

Εγκρίνουμε την απόφαση υπ’ αριθ. 137/2013 του Ανω¬ 
τάτου Χημικού Συμβουλίου, η οποία ελήφθη κατά τη συ¬ 
νεδρίαση της 16ης Μαΐου, 2013 και η οποία έχει ως εξής: 

«ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε: 

1. Την τροποποίηση του σημείου α παραγράφου 3 
άρθρου 143 του Κώδικα Τροφίμων και Ποτών, με την 
αντικατάσταση του όρου «αλκοολούχα ποτά» με τον 
όρο «ποτά με αλκοόλη». 

2. Την κατάργηση του περιεχομένου του άρθρου 144 
του Κώδικα Τροφίμων και Ποτών και την αντικατάσταση 
του, ως ακολούθως: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 144 
Ποτά με αλκοόλη 

1. «Ποτά με αλκοόλη» νοούνται ποτά που περιέχουν 
αιθυλική αλκοόλη, προερχόμενη είτε από ζύμωση είτε 
από προσθήκη κατά την επεξεργασία. 

Τα ποτά με αλκοόλη διακρίνονται στις εξής κατη¬ 
γορίες: 
α) οίνοι 

β) αρωματισμένα αμπελοοινικά προϊόντα 

Υ) μπίρα 

δ) ποτά μπίρας 

ε) ποτά από ζύμωση 

στ) αλκοολούχα ποτά 

ε) χαμηλόβαθμα αλκοολούχα ποτά. 

όπως αυτά ορίζονται στο Παράρτημα που ακολουθεί. 

2. Η αιθυλική αλκοόλη που χρησιμοποιείται για την 
παρασκευή των ποτών της προηγούμενης παραγράφου, 
αλλά και εν γένει των τροφίμων και ποτών, πρέπει να 
είναι αποκλειστικά γεωργικής προέλευσης και να πλη¬ 
ροί τους σχετικούς όρους της ενωσιακής και εθνικής 
νομοθεσίας. 

3. Η παραγωγή και διάθεση των ποτών με αλκοόλη 
που απαριθμούνται στα σημεία 1,2,3 και 8 του Παραρ¬ 
τήματος, διέπεται από ειδική εθνική ή/και ενωσιακή νο¬ 
μοθεσία κατά περίπτωση. 

4. Με αποφάσεις του Ανωτάτου Χημικού Συμβουλίου 
δύνανται να καθορίζονται λεπτομέρειες για τα επιμέ- 
ρους χαρακτηριστικά των ποτών των κατηγοριών 5, 6 
και 7 του Παραρτήματος. 

5. Με απόφαση του Υπουργού Οικονομικών, ύστερα 
από εισήγηση της αρμόδιας Διεύθυνσης του Γενικού 
Χημείου του Κράτους, καθορίζονται η κατηγορία και το 
είδος, καθώς και οι όροι που πρέπει να πληρούν για τη 
διάθεση τους στην κατανάλωση, τα ποτά με αλκοόλη 
των κατηγοριών 8 & 9 του Παραρτήματος, στα πλαίσια 
της εφαρμογής της ενωσιακής νομοθεσίας, ως και στις 
περιπτώσεις που δεν καλύπτονται από αυτήν. 

6. Επιτρέπεται στα ποτά με αλκοόλη η χρήση των 
προσθέτων που αναφέρονται στον Καν (ΕΚ)1333/2008 
Παράρτημα II, κατηγορία 14.2, σύμφωνα με τους προ- 
βλεπόμενους όρους χρήσης, καθώς και στην ειδική ενω- 
σιακή νομοθεσία που διέπει τα επιμέρους προϊόντα. 

7. Η χρήση ενζύμων και αρωματικών υλών στα ποτά 
με αλκοόλη γίνεται σύμφωνα με τη σχετική οριζόντια 
νομοθεσία περί ενζύμων και αρωματικών υλών αντίστοι¬ 
χα [Καν (ΕΚ) 1332/2008, Καν (ΕΚ)1334/2008], καθώς και 
την ειδική ενωσιακή και εθνική νομοθεσία που διέπει 
τα επιμέρους προϊόντα. 

8. Επιτρέπεται στις μπίρες η χρήση διαυγαστικών 
υλών και άλλων τεχνολογικών βοηθημάτων, μετά από 
προηγούμενη έγκριση αυτών από το Α.Χ.Σ. 

ΠΑΡΑΡΤΗΜΑ 
ΟΡΙΣΜΟΙ ΠΡΟΪΟΝΤΩΝ: 

1. «Οίνοι» νοούνται οι κάθε είδους οίνοι που ορίζονται 
στον Καν (ΕΚ) 1234/2007. 

2. «Αρωματισμένα αμπελοοινικά προϊόντα» νοούνται οι 
αρωματισμένοι οίνοι, τα αρωματισμένα ποτά με βάση 
τον οίνο και τα αρωματισμένα κοκτέιλ αμπελοοινικών 
προϊόντων, όπως ορίζονται στον Καν (ΕΟΚ)1601/1991. 

3. «Μπίρα» νοείται το ποτό που παράγεται κατ’ εφαρ¬ 
μογή των διατάξεων του ν. 2963/1922, όπως έχει τρο¬ 
ποποιηθεί και ισχύει με το άρθρο 3 του ν. 1839/1989. 


Η μπίρα που διατίθεται στην κατανάλωση πρέπει να 
πληροί τους σχετικούς όρους της ενωσιακής και εθνι¬ 
κής νομοθεσίας, να είναι ευχάριστης οσμής και γεύσης 
και να παρουσιάζει τους κανονικούς οργανοληπτικούς 
χαρακτήρες αυτής. 

4. «Ποτά μπίρας» νοούνται τα ποτά που παρασκευ¬ 
άζονται με ανάμιξη μπίρας με ελεύθερα αλκοόλης 
ποτά. 

5. «Ποτά από ζύμωση» νοούνται τα ποτά, εκτός των 
οίνων και της μπίρας, που παράγονται με αλκοολική 
ζύμωση φυσικών προϊόντων, όπως φρούτων, χυμών 
φρούτων, γλεύκους σιτηρών, μελιού κλπ. 

Η σχετική ονομασία πώλησης τους μπορεί να συνο¬ 
δεύεται από την ένδειξη της πρώτης ύλης που χρησι¬ 
μοποιήθηκε για την παρασκευή τους. Ειδικότερα: 

α) «Μηλίτης», καλείται το ποτό το οποίο παρασκευά¬ 
ζεται με αλκοολική ζύμωση χυμού μήλων. 

β) «Απίτης», καλείται το ποτό το οποίο παρασκευάζε¬ 
ται με αλκοολική ζύμωση χυμού αχλαδιών. 

γ) «Υδρόμελι», καλείται το ποτό το οποίο παρασκευά¬ 
ζεται με αλκοολική ζύμωση υδατικού διαλύματος μελιού. 

δ) «Μπίρα πιπερόριζας» ή «τσιτσιμπίρα», καλείται το 
αεριούχο ποτό που παρασκευάζεται από ζάχαρη, νερό 
και πιπερόριζα κατόπιν ζύμωσης, το οποίο μπορεί να 
είναι φυσικά αφρώδες ή να περιέχει τεχνητά ανθρακικό 
οξύ και στο οποίο μπορεί να έχει προστεθεί αλκοόλη ή 
η περιεκτικότητα του σε αλκοόλη να έχει αυξηθεί μέσω 
μιας δεύτερης ζύμωσης. 

6. «Αφρώδη ποτά από ζύμωση» νοούνται τα ποτά της 
κατηγορίας 5 του Παραρτήματος, που περιέχουν διο¬ 
ξείδιο του άνθρακα, το οποίο προέρχεται από δευτε¬ 
ρογενή ζύμωση. 

7. «Αεριούχα αφρώδη ποτά από ζύμωση» νοούνται τα 
ποτά της κατηγορίας 5 του Παραρτήματος, που περιέ¬ 
χουν διοξείδιο του άνθρακα, το οποίο προέρχεται από 
έγχυση διοξειδίου του άνθρακα. 

8. «Αλκοολούχα ποτά» νοούνται τα προϊόντα που δι- 
έπονται από τον Καν. (ΕΚ) 110/2008. 

9. «Χαμηλόβαθμα αλκοολούχα ποτά» νοούνται τα προ¬ 
ϊόντα με αλκοολικό τίτλο κατώτερο του 15 % νοΙ, τα 
οποία παράγονται σύμφωνα με τους όρους που προβλέ- 
πονται στο εδάφιο δ της παραγράφου 1 του άρθρου 2 
του καν. (ΕΚ) 110/2008 και δεν υπάγονται σε καμία από 
τις κατηγορίες 1 έως 8 του Παραρτήματος. 

Η ΠΡΟΕΔΡΟΣ Η ΓΡΑΜΜΑΤΕΑΣ 

X. ΜΗΤΣΟΠΟΥΛΟΥ Ε. ΔΟΥΜΕΝΗ 

Τα μέλη: Γ. Σιαμαντάς, Δ. Τσίπη, Σ. Αντωνιάδου, Ε. 
Δήμα, Κ. Μαγουλάς, X. Παπαχρήστου ». 

Αρθρο 2 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 2013 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθμ. 129629 (2) 

Ανάκληση της αριθμ. 107583/31-5-2013 απόφασης Περιφε¬ 
ρειάρχη Αττικής και μεταβίβαση αρμοδιοτήτων του. 

Ο ΠΕΡΙΦΕΡΕΙΑΡΧΗΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 159 και ιδίως της παρ. 1 
περιπτώσεις ι και ιγ του Ν. 3852/2010 (ΦΕΚ 87/τ.Α'/2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

2. Τις διατάξεις του Π.Δ. 145/2010 (ΦΕΚ 238/τ.Α72010) 
«Οργανισμός Περιφέρειας Αττικής», όπως τροποποιή¬ 
θηκαν με την αριθμ. 44403/20-10-2011 (ΦΕΚ 2494/τ.Β7 
04-11-2011) απόφαση του Υπουργού Εσωτερικών «Εγκρι¬ 
ση τροποποίησης του Οργανισμού Εσωτερικής Υπηρε¬ 
σίας της Περιφέρειας Αττικής». 

3. Τις διατάξεις της παρ. 7 του άρθρου 6 του Ν. 
4071/2012 (ΦΕΚ 85/τΑ'/ΙΙ-4-2012) «Ρυθμίσεις για την τοπι¬ 
κή ανάπτυξη, την αυτοδιοίκηση και την αποκεντρωμένη 
διοίκηση - Ενσωμάτωση Οδηγίας 2009/50/ΕΚ». 

4. Την αριθμ. οικ. 107583/31-5-2013 (ΦΕΚ 1421/τ.Β7 
12-6-2013) απόφαση του Περιφερειάρχη Αττικής περί με¬ 
ταβίβασης αρμοδιοτήτων στον Περιφερειακό Σύμβουλο 
Μπαρούτα Δημοσθένη. 

5. Την αριθμ. πρωτ. 129629/2-7-2013 αίτηση του Μπα¬ 
ρούτα Δημοσθένη με την οποία δηλώνει αδυναμία άσκη¬ 
σης των αρμοδιοτήτων που του ανατέθηκαν με την 
ανωτέρω απόφαση. 

6. Το γεγονός ότι από τις διατάξεις της παρούσας 
απόφασης δεν προκύπτει δαπάνη, που θα βαρύνει τις 
πιστώσεις του προϋπολογισμού της Περιφέρειας Αττι¬ 
κής, αποφασίζουμε: 

Ανακαλούμε την αριθμ. οικ. 107583/31-5-2013 απόφα¬ 
ση μας που δημοσιεύθηκε στο ΦΕΚ 1421/τ.Β/12-6-2013 
και μεταβιβάζουμε στην Αντιπεριφερειάρχη Βασιλάκου 
Λιλίκα του Αχιλλέα: 

• την αρμοδιότητα της απευθείας ανάθεσης, παροχής 
υπηρεσιών, έργων και μελετών που δεν υπάγονται στις 
διατάξεις του Ν. 3316/2005 (ΦΕΚ 42/τ.Α72005), σύμφω¬ 
να με τις προβλέψεις του άρθρου 83 του Ν. 2362/1995 
(ΦΕΚ 247/τ.Α7ΐ995), έως το χρηματικό όριο των είκοσι 
χιλιάδων ευρώ (20.000,00 €) και 

• την έγκριση των συντασσόμενων τευχών που αφο¬ 
ρούν τις ανωτέρω περιπτώσεις. 

Η ανωτέρω απόφαση ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 2013 
Ο Περιφερειάρχης 
ΙΩΑΝΝΗΣ ΣΓΟΥΡΟΣ 

-♦- 

(3) 

Τροποποίηση - Ολοκλήρωση - οριστικοποίηση και πι¬ 
στοποίηση της έναρξη της παραγωγικής λειτουργίας 
επένδυσης της εταιρείας «Π. ΚΟΣΚΕΡΙΔΗΣ & ΣΙΑ Ε.Ε.», 
η οποία έχει υπαχθεί στις διατάξεις του Ν. 3299/04. 


Ν.3299/2004/3-07-2013 απόφαση του Περιφερειάρχη 
Ανατολικής Μακεδονίας -Θράκης που εκδόθηκε σύμ¬ 
φωνα με το σημ. γ, παρ. 11, άρθρο 7 του Ν. 3299/04, 
πιστοποιείται η ολοκλήρωση - οριστικοποίηση του 
κόστους και η έναρξη της παραγωγικής λειτουργίας 
της επένδυσης της εταιρείας «Π. ΚΟΣΚΕΡΙΔΗΣ & ΣΙΑ 
Ε.Ε.» που αναφέρεται στηνΊδρυση βιοτεχνικής μονάδας 
παραγωγής επίπλων και εξοπλισμού καταστημάτων- 
ξενοδοχείων στη Χωριστή Δράμας του Νομού Δράμας, 
με τους εξής όρους: 

Α) Το συνολικό οριστικοποιούμενο ενισχυόμενο κό¬ 
στος της επένδυσης ανέρχεται στο ποσό του ενός εκα¬ 
τομμυρίου εννιακοσίων έξι χιλιάδων τριακοσίων εβδομή¬ 
ντα εννιά ευρώ και ογδόντα ενός λεπτών (1.906.379,81 €). 

Β) Η ίδια συμμετοχή, της επένδυσης, ανέρχεται στο 
ποσό των τετρακοσίων εβδομήντα έξι χιλιάδων πεντα- 
κοσίων ενενήντα τεσσάρων ευρώ και ενενήντα πέντε 
λεπτών (476.594,95 €), που αποτελεί ποσοστό 25 % του 
συνολικού κόστους της ενισχυόμενης επένδυσης. 

Γ) Το ύψος της επιχορήγησης, της επένδυσης, ανέρ¬ 
χεται στο ποσό του ενός εκατομμυρίου πενήντα έξι 
χιλιάδων εκατόν ογδόντα τεσσάρων ευρώ και εξήντα 
πέντε λεπτών (1.056.184,65 €), που αποτελεί ποσοστό 
55,40% του συνολικού ύψους της ενισχυόμενης επένδυ¬ 
σης ποσού ενός εκατομμυρίου εννιακοσίων έξι χιλιάδων 
τριακοσίων εβδομήντα εννιά ευρώ και ογδόντα ενός 
λεπτών (1.906.379,81 €). 

Από το παραπάνω ποσό γίνεται παρακράτηση ποσού 
316.855,40 €, σύμφωνα με την υπ’ αριθμ. 47718/8-11-2011/ 
ΦΕΚ 2669/τ.Β79-11-2011 απόφαση του Υπουργείου Ανά¬ 
πτυξης Ανταγωνιστικότητας και Ναυτιλίας και έτσι το 
τελικό ποσό της επιχορήγησης ορίζεται στο ποσό των 
εφτακοσίων τριάντα εννιά χιλιάδων τριακοσίων είκοσι 
εννιά ευρώ και είκοσι πέντε λεπτών (739.329,25 €). 

Δ) Το ύψος του Τραπεζικού Δανείου ορίζεται στο ποσό 
των τριακοσίων εβδομήντα τριών χιλιάδων εξακοσίων 
ευρώ και είκοσι ενός λεπτών (373.600,21 €). 

Ε) Ορίζεται ημερομηνία ολοκλήρωσης ,της επένδυσης, 
η 2-10-2009. 

ΣΤ) Τροποποιείται η νέα και η συνολική ισχύς των 
μηχανημάτων σε 212,47 (<νν 

Ζ) Ορίζουμε νέες και συνολικές θέσεις εργασίας 2,00 

Ε.Μ.Ε. 

Η) Εγκρίνουμε τη νομική μορφή της εταιρείας από 
Ο.Ε. σε Ε.Ε. 

Εγκρίνεται η καταβολή του υπολοίπου της επιχορήγη¬ 
σης, της επένδυσης, ποσού διακοσίων τεσσάρων χιλιά¬ 
δων τετρακοσίων πενήντα έξι ευρώ και είκοσι λεπτών 
(204.456,20 €). 

Δεν απαιτείται Γνωμοδότηση του άρθρου 7 παρ. 15 του 
Ν. 3299/2004, σύμφωνα με το άρθρο 11 παρ. 5, το άρθρο 
16 του Ν. 3908/2011 και το άρθρο 9 του Π.Δ. 33/2011. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Περιφερειάρχης 


Με την υπ’ αριθμ. IΕ/ΟΕ/77001/2332/Π02/5/00005/Ε/ 


ΑΡΙΣΤΕΙΔΗΣ ΓΙΑΝΝΑΚΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υορφιτ 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 Έ 

Δ.Δ.Σ. 

225 € 

Α.Σ.Ε.Π. 

70 ί 

Ο.Π.Κ. 

- 


Τεύχος 

Έντυπη μορφή 

Α' 

225 ί 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί.ξΐι·) 


Ηλεκτρονική Διεύθυνση: Ιιίίρ://νννννν.βί. 9 Γ - β-πιαϊΙ: ννβόηΐ35ΐ6ΐ·.βΙ@θί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* Ο 2 Ο 1 743 1 507 1 30004* 












































































